РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

30. јануар 2013. године

Б е о г р а д

ПРЕДСЕДНИКУ НАРОДНЕ СКУПШТИНЕ

На основу члана 165. став 2. Пословника Народне скупштине, на Предлог закона о подстицајима у пољопривреди и руралном развоју Одбор за пољопривреду, шумарство и водопривреду подноси следеће амандмане:

АМАНДМАН I

У члану 17. став 1. тачка 2) после подтач. (8) додају се подтач. (9), (10), (11), (12), (13) и (14), које гласе:

"(9) родитељске кокошке тешког типа,

(10) родитељске кокошке лаког типа,

(11) родитељске ћурке,

(12) квалитетне приплодне матице риба шарана,

(13) квалитетне приплодне матице риба пастрмке,

(14) производња конзумне рибе".

О б р а з л о ж е њ е

Одбор је извршио усаглашавање амандмана народног посланика Зорана Касаловића, са исправком, са амандманом Одбора за пољопривреду, шумарство и водопривреду, који су поднети на члан 17. а постали су саставни део Предлога закона.

АМАНДМАН II

У члану 20. став 1. тачка 3) после речи "јагњад", додају се запета и речи: "живину и рибе".

После тачке 4), тачка на крају замењује се тачком и запетом и додаје се нова тачка 5) која гласи:

"5) пријавило површине под рибњацима уколико остварује подстицаје из члана 17. став 1. тачка 2) подтач. (12), (13) и (14)."

У ставу 2. после речи: "подтач. (1), (3)" слово "и" замењује се запетом, а после броја "(4)" додаје се запета и следеће речи: "(9), (10), (11), (12) и (13)".

Образложење

Одбор је извршио усаглашавање, односно правно-техничку редакцију амандмана, који је поднела проф. др Снежане Богосављевић Бошковић, са исправком и Амандмана Одбора за пољопривреду, шумарство и водопривреду на члан 20, с обзиром на то да су постали саставни део Предлога закона.

|  |  |  |
| --- | --- | --- |
|  |  | ПРЕДСЕДНИК ОДБОРА  Душан Петровић |